વિદ્યા–અવિદ્યાની વિભાવના આધુનિક મેનેજમેન્ટમાં ઉપયોગી છે. તે સોફ્ટ સ્‍કિલ અને હાર્ડવેરનાં સનાતન અને વ્‍યાપક રૂપકો છે. પ્રાચીન રૂપકો શોધીને તેનો આધુનિક વિચારો અને તકનીકો સાથે સાંધામેળ બેસાડવાનો લગીરેક આશય નથી. આપણે તો ભારતીય દર્શનમાં રહેલા શક્તિશાળી વિચારો દ્વારા આધુનિક યુગમાં માનવજીવનને વધુ પૂર્ણ બનાવવાનો પ્રયાસ કરવાનો છે. એ સંદર્ભમાં સત્-અસત્ કે વિદ્યા-અવિદ્યાનું તત્ત્વજ્ઞાન કઇ રીતે ઉપયોગી બને તે જોવાનું રહ્યું.